แนวโน้มดัชนีเช้าปรับลงตามต่างประเทศ
นักวิเคราะห์ประเมินดัชนีเช้าวันนี้ปรับลงตามยุโรป วอลล์สตรีทและภูมิภาค นักลงทุน กังวล เศรษฐกิจถดถอยหลังตัวเลขอุตฯยุโรปหด
30 ต.ค. 2565

นักวิเคราะห์ประเมินดัชนีเช้าวันนี้ปรับลงตามยุโรป วอลล์สตรีทและภูมิภาค นักลงทุน กังวล เศรษฐกิจถดถอยหลังตัวเลขอุตฯยุโรปหด
นายวรุฒม์ ศิวะศริยานนท์ ผู้อำนวยการฝ่ายวิเคราะห์หลักทรัพย์ บล.ฟินันเซียไซรัส กล่าวว่า ตลาดน่าจะปรับตัวลงตามตลาดยุโรป วอลล์สตรีท และภูมิภาค เพราะอัตราผลตอบแทนพันธบัตรของอิตาลีออกมาเมื่อวานพันธบัตรอายุ 5 ปีอยู่ระดับสูงที่ 6.29% และอายุ 10 ปี 6.76% แสดงให้เห็นว่าถึงแม้จะเปลี่ยนผู้นำคนใหม่หรือครม.ใหม่แล้วก็ตามการจะแก้ปัญหาตอนนี้ตลาดมองว่าไม่ใช่เป็นสิ่งง่าย
ประกอบกับผลผลิตภาคอุตสาหกรรมของประเทศกลุ่มประเทศยูโรโซนติดลบ 2.0% ในเดือนกันยายน ตอนนี้ทุกคนวิตกว่ายูโรโซนจะเข้าสู่ภาวะถดถอยแท้ๆ จะยิ่งทำให้การแก้ปัญหาไม่ว่าใครจะเข้ามาเป็นนายกฯใหม่จะยากขึ้นไปอีก วันนี้ดอลลาร์จึงแข็งค่าขึ้น นักลงทุนกลับไปเข้าพันธบัตรรัฐบาลของสหรัฐ หุ้นขึ้นมาเยอะเมื่อวานนักลงทุนก็คงจะขายออกไปก่อนทั้งภูมิภาค